אריה פינקל

הרב אריה ליב פינקל (י"ד באב ה'תרצ"א, 28 ביולי 1931 – ליל ו' באב ה'תשע"ו, 10 באוגוסט 2016) היה ראש ישיבת מיר במודיעין עילית ("מיר ברכפלד"), ומראשי ישיבת מיר בירושלים. חבר במועצת גדולי התורה של דגל התורה, חבר נשיאות ועד הישיבות וממנהיגי הציבור החרדי-ליטאי.

==ביוגרפיה==
הרב אריה פינקל (עומד שני מימין) ב[[פדיון הבן של בנו הבכור בנימין, לידו חמיו הרב שמואל אהרן יודלביץ. יושבים (מימין לשמאל): הרב יוסף שלום אלישיב, הרב אברהם אלקנה כהנא שפירא, הרב אליעזר יהודה פינקל]]
נולד בתל אביב, להרב חיים זאב פינקל, מנהל רוחני של ישיבת מיר, בנו של הרב אליעזר יהודה פינקל, ראש ישיבת מיר, ונכדו של הסבא מסלבודקא. וללאה לבית אייבשיץ (מצאצאי רבי יהונתן אייבשיץ), בתו החורגת של הרב יוסף חיים זוננפלד (אמה חיילא נישאה לו בזיווג שני). אמו לאה נפטרה בצעירותה, בכ"ט באייר ה'תש"ו, וכעבור זמן נישא אביו בשנית לגיטל שמואלביץ, אחות גיסו הרב חיים שמואלביץ (נפטרה בערב חג הסוכות ה'תשנ"א).

למד אצל מלמד פרטי ששכר אביו ובמכינה "אור התלמוד" שהייתה מסונפת לישיבת היכל התלמוד בעיר. לאחר מכן היה מראשוני התלמידים בישיבת פוניבז', שם למד בחברותא עם הרב ברוך דב פוברסקי והיה מקורב לאביו, ראש הישיבה הרב דוד פוברסקי. לאחר שאביו התמנה למשגיח בישיבת מיר עבר ללמוד בה, למד עם סבו הרב אליעזר יהודה, הרב נחום פרצוביץ, והרב חיים קמיל. בפרט למד בחברותא עם דודו ראש הישיבה, הרב חיים שמואלביץ, אותו החשיב לרבו.

בח' באלול ה'תשי"ג (1953) נישא לאסתר גיטל, בתו של הרב שמואל אהרן יודלביץ, חתנו של הרב אריה לוין. לאחר פטירתה בה' בתמוז ה'תשנ"ב, נשא את חנה קרסניצקי לבית רוטשילד.

שימש כבעל תפילה בימים נוראים בישיבת מיר במשך כחמישים שנה. פעמים רבות היה פורץ בבכי בתפילותיו.

התגורר בשכונת נווה צבי בירושלים ולאחר התמנותו לראש ישיבת מיר מודיעין עילית עבר להתגורר באחוזת ברכפלד בעיר מודיעין עילית בסמוך לישיבתו.

=== בראשות הישיבות ===
לאחר נישואיו למד בישיבת מיר. עם פטירת אביו בשנת ה'תשכ"ה, הפציר בו הרב חיים שמואלביץ שימסור שיחות מוסר במקום אביו, אך הוא סירב ושכנע את הרב שמואלביץ למסור בעצמו שיחות אלה. לימים, הוא והרב רפאל שמואלביץ, בנו של הרב חיים, כתבו וערכו את השיחות שהודפסו בספר 'שיחות מוסר'.

הרב פינקל כתב גם את שיעוריו התורניים של הרב שמואלביץ. בשנת ה'תשמ"א, שנתיים לאחר פטירת הרב שמואלביץ, החל למסור שיחות בהיכל ישיבת מיר ובהמשך מונה לכהן בה כר"מ.

בקיץ ה'תש"ס הקים הרב נתן צבי פינקל את ישיבת מיר במודיעין עילית, ומינה אותו לעמוד בראשה. הוא מסר בה שיעורים ושיחות, במקביל למסירת השיחות בישיבת האם בירושלים.אירוע בישיבה בברכפלד. מימין לשמאל: הרב [[צבי פרצוביץ, הרב אריה פינקל, הרב אליעזר יהודה פינקל, הרב נועם אלון, הרב אברהם יצחק ברזל, הרב ראובן הכסטר.]]

=== פעילות ציבורית ===
בשנת ה'תש"ס התבקש על ידי הרב אהרן יהודה לייב שטינמן להתמנות כחבר מועצת גדולי התורה של דגל התורה, אך הוא סירב וביקש שימנו במקומו את הרב נתן צבי פינקל. בשנת ה'תשע"ב, לאחר פטירתו של הרב נתן צבי, מונה כחבר במועצה.

בחשוון ה'תשע"ה (2014) מונה לחבר נשיאות ועד הישיבות.

היה חבר נשיאות ארגוני הצדקה קופת העיר בני ברק, וועד הרבנים לענייני צדקה, ועמד בראש מסעי תפילות שערכו לקברי צדיקים באירופה. כיהן גם כנשיא ארגון אבות ובנים מאז הקמתו על ידי תלמידו נפתלי פאלק. היה חבר בנשיאות מפעל הש"ס העולמי. וכיהן כנשיא תנועות "בני עלייה" ונשיא 'איחוד בני הישיבות' אחוזת ברכפלד.
הרב אריה פינקל בהיכל ישיבת מיר ברכפלד
בסיוון ה'תשע"ד הוזמן על ידי הרב אריה מלכיאל קוטלר לאמריקה, שם נשא שיחות ושיעור לפני אלפים.

=== פטירתו ===
אחרי תקופת חולי קצרה, נפטר בליל ו' באב ה'תשע"ו.

הלווייתו יצאה מישיבת מיר ברכפלד ועברה דרך ישיבת מיר בירושלים כשבכל אחד מהמקומות ליווהו למעלה מ-50,000 איש. ספדו לו רבנים רבים, בהם האדמו"ר מצאנז, הרב ברוך דב פוברסקי. גיסו הרב אביגדר נבנצל, וקרוביו, ראשי הישיבות במיר - הרב יצחק אזרחי, הרב אליעזר יהודה פינקל והרב נועם אלון.נתן צבי פינקל]]נקבר בחלקת הרבנים בהר המנוחות בירושלים. הספדים נישאו עליו גם בכולל פוניבז'.

במודיעין עילית נקרא על שמו כולל "רינת אריה" (סניף של רשת הכוללים "רינה של תורה").

== משפחתו ==
* בנו הרב בנימין פינקל - משגיח ישיבת מיר ירושלים.
* בנו הרב נתן צבי -
* בנו הרב חיים זאב - ר"מ בישיבת מיר.
* בתו לאה מיזל - עיתונאית וסאטיריקנית. הייתה נשואה לרב סער מייזל, שהיה ראש בית המדרש של האנציקלופדיה התלמודית ומעורכיה.
* חתנו הרב אברהם שפירא - ר"מ וראש חבורה בישיבת מיר.

==ספריו==
כתב את "שיחות מוסר" של הרב חיים שמואלביץ. ספריו שלו נכתבו על ידי תלמידיו ושומעי לקחו. לאחר פטירתו הוקם מכון "הר יראה" המוציא לאור את שיעוריו, כתביו ושיחותיו.

=== ספרי 'הר יראה' ===
* הר יראה - אוסף שיחות מוסר (בסופו שיחות מאביו), מכון יד אליעזר, ירושלים, ה'תשנ"ט.
* [https://www.otzar.org/wotzar/book.aspx?51564 הר יראה] - אסופת ועדים על סדר קניני תורה (שנמסרו בין השנים ה'תשס"א-ה, כולל קובץ שהודפס בשנת ה'תשס"ג), מודיעין עילית, עשרת ימי תשובה ה'תשס"ו.
* [https://www.otzar.org/wotzar/book.aspx?166068& יבא שילה] (הר יראה לכבוד שבת) - אוסף שיחות בנושא שבת ואמונה, מודיעין עילית, אדר א' ה'תשע"א.
* הר יראה - שני חלקים, מאמרי דעת ומוסר לפי סדר פרשיות השבוע, מכון 'הר יראה' מודיעין עילית, אב ה'תשע"ז (במלאת שנה לפטירתו).
* הר יראה - מאמרי דעת ומוסר בענייני גלות וגאולה - בין המצרים. קיץ ה'תשע"ח.

=== ספרים נוספים ===
* קובץ [https://www.otzar.org/wotzar/book.aspx?162147 בקוראי שמו] - משיעוריו על מסכתות נדרים וכתובות, וממאמרי המוסר שלו, מודיעין עילית, שבט ה'תש"ע (לכבוד חתונת נכדו).
* שיעורי רבי אריה - על מסכת יבמות מודיעין עילית, חשוון ה'תשע"ח.

==קישורים חיצוניים==
* שיחותיו באתר קול הלשון - (בעברית - [http://www.kolhalashon.com/New/Ravs.aspx?&Path=Hebrew%7CHMusar%7CSichotYeshivot%7CSichotRasheyYeshivot%7CR0607 פה], וביידיש - [http://www.kolhalashon.com/New/Shiurim.aspx?Path=Idish|IMusar|Sichot|R0607-5&Order=RavA2Z פה] ו[http://www.kolhalashon.com/New/Ravs.aspx?Path=Idish%7CIMusar%7CSichot%7CR0607-5 פה])
* [http://www.kolhalashon.com/New/Shiurim.aspx?Lang=Hebrew&Path=Hebrew%7CHKnasim%7CHespedim%7CR5116-1&Order=New2Old הספדים על הרב אריה לייב פינקל זצ"ל], באתר קול הלשון
* 
* [http://www.jdn.co.il/gallery/724777 אוֹהֵב שָׁלוֹם • גלריה מחייו של הגאון הגדול רבי אריה פינקל זצ"ל עם גדולי ישראל], מוטי קאפ, באתר JDN, ו׳ באב תשע״ו
* [http://www.jdn.co.il/breakingnews/725003 עדות נדירה: כשראש השב"כ נפגש עם הגר"א פינקל זצוק"ל • האזינו], מוטי קאפ, באתר JDN, ז׳ באב תשע״ו
* 

==הערות שוליים==

קטגוריה:משגיחי ישיבת מיר
קטגוריה:ראשי ישיבת מיר
קטגוריה:חברי מועצת גדולי התורה של דגל התורה
אריה
קטגוריה:בוגרי ישיבת פוניבז'
קטגוריה:בוגרי ישיבת מיר (ירושלים)
קטגוריה:חברי נשיאות ועד הישיבות
קטגוריה:מודיעין עילית: רבנים
קטגוריה:חברי נשיאות מפעל הש"ס
קטגוריה:יהודים הקבורים בהר המנוחות
קטגוריה:ראשי ישיבת מיר מודיעין עילית
קטגוריה:ישראלים שנולדו ב-1931
קטגוריה:ישראלים שנפטרו ב-2016